Fastere bosetting tok til på 1950-tallet i forbindelse med styrt migrasjon fra det nordlige Filippinene, for å avhjelpe befolkningspresset der og for å ta i bruk det tynt befolkede Mindanao. Den 21. august 1957 ble kommunen opprettet ved dekret gitt av president Carlos P. Garcia. Veksten var moderat til å begynne med, inntil ananasprodusenten Dole Food Company etablerte seg her.